ประกาศคณะกรรมการนโยบายการบริหารงานจังหวัดและกลุ่มจังหวัดแบบบูรณาการเรื่อง การกําหนดองค์กรภาคประชาสังคมอื่นและการกําหนดจํานวน หลักเกณฑ์และวิธีการได้มาซึ่งผู้แทนฝ่ายต่าง ๆ ในคณะกรรมการบริหารงานจังหวัดแบบบูรณาการและคณะกรรมการบริหารงานกลุ่มจังหวัดแบบบูรณาการ-----------------------------------โดยที่เป็นการสมควรกําหนดจํานวน หลักเกณฑ์และวิธีการได้มาซึ่งผู้แทนฝ่ายต่าง ๆ ในคณะกรรมการบริหารงานจังหวัดแบบบูรณาการ (ก.บ.จ.) และคณะกรรมการบริหารงานกลุ่มจังหวัดแบบบูรณาการ (ก.บ.ก.) ตามพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. ๒๕๕๑อาศัยอํานาจตามความในมาตรา ๓ มาตรา ๑๐ วรรคสามและวรรคสี่ มาตรา ๑๒ วรรคสี่และวรรคห้า แห่งพระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ พ.ศ. ๒๕๕๑ โดยความเห็นชอบของคณะกรรมการนโยบายการบริหารงานจังหวัดและ กลุ่มจังหวัดแบบบูรณาการ (ก.น.จ.) จึงให้ประกาศคณะกรรมการนโยบายการบริหารงานจังหวัด และกลุ่มจังหวัดแบบบูรณาการ เรื่อง การกําหนดองค์กรภาคประชาสังคมอื่นและการกําหนดจํานวน หลักเกณฑ์และวิธีการได้มาซึ่งผู้แทนฝ่ายต่าง ๆ ในคณะกรรมการบริหารงานจังหวัดแบบบูรณาการและคณะกรรมการบริหารงานกลุ่มจังหวัดแบบบูรณาการไว้ ดังต่อไปนี้ข้อ ๑ ให้กลุ่มที่หน่วยงานของรัฐสนับสนุนหรือกลุ่มที่ประชาชนจัดตั้งขึ้น และมีวัตถุประสงค์การดําเนินงานในการพัฒนา ส่งเสริม หรืออนุรักษ์ฟื้นฟูด้านเศรษฐกิจ สังคม ทรัพยากรธรรมชาติ หรือสิ่งแวดล้อมในจังหวัดนั้น รวมทั้งได้ดําเนินกิจกรรมตามวัตถุประสงค์มาแล้วเป็นเวลาไม่น้อยกว่าหนึ่งปี และมิใช่สภาองค์กรชุมชน ตําบลตามกฎหมายว่าด้วยสภาองค์กรชุมชนเป็นองค์กรภาคประชาสังคมอื่นตามมาตรา ๓ข้อ ๒ จํานวนกรรมการ ก.บ.จ. ตามมาตรา ๑๐ (๓) (๔) (๕) (๖) และ (๓) ให้เป็นไปตามที่กําหนดไว้ ดังต่อไปนี้ (๑) กรรมการซึ่งเป็นผู้แทนหัวหน้าส่วนราชการที่มีสํานักงานอยู่ในจังหวัดไม่ว่าจะมีฐานะเป็นราชการบริหารส่วนภูมิภาคหรือราชการบริหารส่วนกลาง จํานวนอย่างน้อยสี่คน แต่ไม่เกินสิบสองคน(๒) กรรมการผู้แทนรัฐวิสาหกิจที่ดําเนินกิจการอยู่ในจังหวัด จํานวนไม่เกินสี่คน (๓) กรรมการผู้แทนหัวหน้าหน่วยงานอื่นของรัฐที่มีสํานักงานอยู่ในจังหวัดจํานวนไม่เกินสี่คน(๔) กรรมการผู้แทนผู้บริหารองค์กรปกครองส่วนท้องถิ่น จํานวนอย่างน้อยสี่คน แต่ไม่กินแปดคน(๕) กรรมการผู้แทนภาคประชาสังคม จํานวนอย่างน้อยสี่คน แต่ไม่เกินสิบสองคนข้อ ๓ ให้ผู้ว่าราชการจังหวัดกําหนดจํานวนกรรมการตามข้อ ๒ โดยคํานึงถึงขนาดพื้นที่และจํานวนประชากรของจังหวัด รวมทั้งจํานวนส่วนราชการ รัฐวิสาหกิจ และองค์กรปกครองส่วนท้องถิ่นในจังหวัดข้อ ๔ กรรมการตามข้อ ๒ ให้ผู้ว่าราชการจังหวัดแต่งตั้งตามจํานวนที่กําหนด การแต่งตั่งกรรมการผู้แทนภาคประชาสังคม ตามข้อ ๒ (๕) ให้ผู้ว่าราชการจังหวัดคํานึงถึงสัดส่วนของหญิงและชายที่ใกล้เคียงกันข้อ ๕ ให้กรรมการผู้แทนผู้บริหารองค์กรปกครองส่วนท้องถิ่นตามข้อ ๒ (๔) ประกอบด้วย(๑) นายกองค์การบริหารส่วนจังหวัด(๒) นายกเทศมนตรีเทศบาลซึ่งเป็นที่ตั้งของศาลากลางจังหวัด (๓) นายกเทศมนตรีเทศบาลนครทุกคน (ถ้ามี) (๔) ผู้แทนนายกเทศมนตรีเทศบาลอื่นนอกจาก (๒) และ (๓) (๕) ผู้แทนนายกองค์การบริหารส่วนตําบลข้อ ๖ กรรมการผู้แทนภาคประชาสังคมตามข้อ ๒ (๕) จะต้องมีคุณสมบัติและ ไม่มีลักษณะต้องห้ามดังต่อไปนี้ (๑) เป็นสมาชิกสภาองค์กรชุมชนตําบลตามกฎหมายว่าด้วยสภาองค์กรชุมชน หรือองค์กรภาคประชาสังคมอื่นตามข้อ ๑ (๒) มีคุณสมบัติและไม่มีลักษณะต้องห้ามตามมาตรา ๒๒ และมาตรา ๒๓ข้อ ๗ ให้ผู้ว่าราชการจังหวัดแต่ละจังหวัดในกลุ่มจังหวัดจัดประชุมกรรมการ ก.บ.จ. เฉพาะที่เป็นผู้แทนผู้บริหารองค์กรปกครองส่วนท้องถิ่น เพื่อให้เลือกกันเอง ให้ได้นายกเทศมนตรีคนหนึ่งและนายกองค์การบริหารส่วนตําบลอีกคนหนึ่ง เพื่อแต่งตั้งเป็นกรรมการ ก.บ.ก. ตามมาตรา ๑๒ (๕) และ (๖)ข้อ ๘ จํานวนกรรมการ ก.บ.ก. ตามมาตรา ๑๒ (๒) และ (๘) ให้เป็นไปตามที่กําหนดไว้ ดังต่อไปนี้(๑) กรรมการซึ่งเป็นผู้แทนภาคประชาสังคมจังหวัดละสองคน (๒) กรรมการผู้แทนภาคธุรกิจเอกชน จํานวนสองคนข้อ ๙ ให้ผู้ว่าราชการจังหวัดแต่ละจังหวัดในกลุ่มจังหวัดจัดประชุมกรรมการ ก.บ.จ. เฉพาะที่เป็นผู้แทนภาคประชาสังคม เพื่อให้เลือกกันเองให้ได้หญิงหนึ่งและชายหนึ่งคนเป็นกรรมการผู้แทนภาคประชาสังคมของจังหวัดนั้นใน ก.บ.ก.ข้อ ๑๐ ให้กรรมการผู้แทนภาคธุรกิจเอกชนตามข้อ ๘ (๒) ประกอบด้วยประธานหอการค้ากลุ่มจังหวัดและประธานสภาอุตสาหกรรมกลุ่มจังหวัด เว้นแต่กรณีที่ไม่มีประธานหอการค้ากลุ่มจังหวัดหรือประธานสภาอุตสาหกรรมกลุ่มจังหวัดในกรณีที่กลุ่มจังหวัดใดไม่มีประธานหอการค้ากลุ่มจังหวัดหรือประธานสภาอุตสาหกรรมกลุ่มจังหวัด ให้หัวหน้ากลุ่มจังหวัดจัดประชุมประธานหอการค้าจังหวัดหรือ ประธานสภาอุตสาหกรรมจังหวัดในกลุ่มจังหวัดนั้น เพื่อให้เลือกกันเองให้ได้กรรมการผู้แทนภาคธุรกิจเอกชนใน ก.บ.ก. ตามจํานวนที่กําหนดไว้ตาม ข้อ ๘ (๒)ข้อ ๑๑ การประชุมเพื่อเลือกกันเองตามประกาศนี้ ให้ผู้เข้าประชุมคนหนึ่งมีสิทธิ ลงคะแนนเลือกผู้เข้าร่วมประชุมได้ไม่เกินสองชื่อ ให้ผู้ซึ่งได้คะแนนมากที่สุดเรียงตามลําดับลงมา เป็นผู้ได้รับการสรรหาตามจํานวนที่กําหนด ในกรณีที่มีผู้ได้คะแนนเท่ากันอันเป็นเหตุให้ไม่สามารถเรียงลําดับผู้ได้รับการสรรหาได้ให้ผู้ว่าราชการจังหวัดหรือนายอําเภอ แล้วแต่กรณี จัดให้ผู้ที่ได้คะแนนเท่ากันจับสลาก เพื่อให้ได้ผู้ได้รับการสรรหาครบตามจํานวนที่กําหนดข้อ ๑๒ กรรมการ ก.บ.จ. และ ก.บ.ก. ที่เป็นผู้แทนผู้บริหารองค์กรปกครองส่วนท้องถิ่นต้องดํารงตําแหน่งผู้บริหารองค์กรปกครองส่วนท้องถิ่นในระหว่างปฏิบัติหน้าที่กรรมการตามวาระในกรณีที่กรรมการ ก.บ.จ. และ ก.บ.ก. ที่เป็นผู้แทนผู้บริหารองค์กรปกครองส่วนท้องถิ่นหรือผู้แทนภาคประชาสังคมพ้นจากตําแหน่งก่อนครบกําหนดตามวาระ ให้อยู่ในดุลพินิจของผู้ว่าราชการจังหวัดที่จะพิจารณาว่าจะต้องมีการสรรหากรรมการแทนตําแหน่งที่ว่างลงหรือไม่ทั้งนี้ ตั้งแต่บัดนี้เป็นต้นไปผู้มีอํานาจลงนาม - ประกาศ ณ วันที่ 4 กุมภาพันธ์ พ.ศ. ๒๕๕๒ ค.ศ.2009 กอร์ปศักดิ์ สภาวสุรองนายกรัฐมนตรี ปฏิบัติราชการแทนนายกรัฐมนตรีประธาน ก.น.จ.